stanford-oval/wikipedia huggingface dataset:
คณะประพันธกรจรจัด
เรื่องย่อ

บทความหลัก: รายชื่อตัวละครในคณะประพันธกรจรจัด
เรื่องราวของชายหนุ่มชื่อนาคาจิมะ อัตสึชิ หลังจากอัตสึชิถูกไล่ออกจากสถานเลี้ยงเด็กกำพร้า เขาได้บังเอิญไปหยุดยั้งการฆ่าตัวตายของนักสืบชื่อดาไซ โอซามุเพราะเข้าใจว่าดาไซกำลังจมน้ำในแม่น้ำ หลังจากได้พูดคุยกับดาไซ อัตสึชิจึงได้รู้ว่าตนเองมีพลังเหนือธรรมชาติที่สามารถแปลงร่างเป็นเสือขาวดุร้ายภายใต้แสงจันทร์และเป็นสาเหตุที่สถานเลี้ยงเด็กกำพร้าทรมานเขาและไล่เขาออกไปในอดีต ดาไซชักชวนอัตสึชิเข้าทำงานในสำนักงานนักสืบ ที่นั่นอัตสึชิได้พบกับผู้ใช้พลังพิเศษคนอื่นอีกหลายคนและได้ร่วมในการจัดการกับคดีและเหตุการณ์อันหลากหลายในเมืองโยโกฮาม่าอันเต็มไปด้วยผู้มีพลังเหนือธรรมชาติ อัตสึชิกลายเป็นเป้าหมายของสมาชิกของพอร์ตมาเฟีย โดยเฉพาะอาคุตางาว่า ริวโนะสุเกะ อดีตลูกศิษย์ของดาไซ เพราะอัตสึชิถูกตั้งค่าหัวไว้ในตลาดมืด
การพัฒนา

มังงะมีต้นกำเนิดมาจากความคิดของคาฟกา อาซางิริที่จะรวมนักประพันธ์ชื่อดังหลายคนมาวาดเป็นคนหนุ่มสาวที่มีพลังเหนือธรรมชาติ
ทางหลวงหมายเลข 6 (ประเทศกัมพูชา)

|  ทางหลวงหมายเลข 6 |
| --- | --- |
ทางหลวงหมายเลข 6
ข้อมูลของเส้นทาง

ส่วนหนึ่งของ AH11
 
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ทางหลวงหมายเลข 6  (10006) เป็นทางหลวงสายหนึ่งในประเทศ กัมพูชา ถนนสายนี้ยาว 416 km (258 mi)เป็นถนนที่เชื่อมพนมเปญเข้ากับจังหวัดบันทายมีชัย โดยผ่านเสียมราฐ ไปทางชายฝั่งด้านเหนือของทะเลสาบเขมร
ทางหลวงหมายเลข 3 (ประเทศกัมพูชา)

|  ทางหลวงหมายเลข 3> ข้อมูลของเส้นทาง |
| --- | --- |
ความยาว: 202 กิโลเมตร (126 ไมล์)
มีขึ้นเมื่อ: พ.ศ. 2551–ปัจจุบัน
ทางแยกที่สำคัญ
ปลายทางทิศ ต.อ.น.: พนมเปญ
ปลายทางทิศ ต.ต.ต.: Veal Rinh อำเภอเปรยนุบ
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ทางหลวงหมายเลข 3 เป็นทางหลวงในประเทศกัมพูชา มีระยะทางตลอดทั้งสาย 202 km (126 mi) เส้นทางเชื่อมต่อระหว่างกรุงพนมเปญกับ Veal Renh ในอำเภอเปรยนุบ สิ้นสุดบนทางหลวงหมายเลข 4 สามารถเชื่อมต่อไปยังเมืองพระสีหนุได้ ถนนได้รับการฟื้นฟูและปรับปรุงใหม่ในปี พ.ศ. 2551 และเป็นส่วนหนึ่งของ "ถนนสายเศรษฐกิจเหนือ-ใต้" ซึ่งเป็นโครงข่ายระดับนานาชาติ เริ่มต้นจากเมืองคุนหมิง ประเทศจีน ไปยังกรุงเทพมหานคร ประเทศไทย
พระสัมพุทธพรรณี

| พระสัมพุทธพรรณี |
| --- | --- |

ชื่อเต็ม: พระสัมพุทธพรรณี
ประเภท: พระพุทธรูป
ศิลปะ: ปางสมาธิ
ความกว้าง: 49 เซนติเมตร
ความสูง: 67.5 เซนติเมตร
วัสดุ: สำริด
สถานที่ประดิษฐาน: พระอุโบสถ วัดพระศรีรัตนศาสดาราม เขตพระนคร กรุงเทพมหานคร
ความสำคัญ: เคยประดิษฐานอยู่ที่วัดราชาธิวาส
 สถานีย่อยพระพุทธศาสนา
พระสัมพุทธพรรณี เป็นพระพุทธรูปที่สำคัญอีกองค์หนึ่งของประเทศไทย เป็นพระพุทธรูปประจำรัชกาลพระบาทสมเด็จพระจอมเกล้าเจ้าอยู่หัว ปัจจุบันประดิษฐานอยู่ที่พระอุโบสถ วัดพระศรีรัตนศาสดาราม
ประวัติ

พระสัมพุทธพรรณี  เป็นพระพุทธรูปปางสมาธิหน้าตักกว้าง 49 เซนติเมตร สูง 67.5 เซนติเมตร พระบาทสมเด็จพระจอมเกล้าเจ้าอยู่หัวเมื่อครั้งเป็นพระวชิรญาณเถระ โปรดให้หล่อขึ้น ขณะประทับอยู่ที่วัดสมอราย (วัดราชาธิวาสราชวรวิหาร)
ลักษณะของพระพุทธรูป

เป็นพระพุทธรูปประทับขัดสมาธิราบ ปางสมาธิ  ครองจีวรตามแบบพระภิกษุในธรรมยุติกนิกาย พาดสังฆาฏิ จีวรทำเป็นริ้วตามธรรมชาติอีกด้วย แต่องค์พระไม่มีพระเมาลี หรือพระเกตุมาลา
ปัจจุบัน

ประดิษฐานอยู่ที่พระอุโบสถวัดพระศรีรัตนศาสดาราม
ดูเพิ่ม

พระสัมพุทธพรรณี (จำลอง) ณ วัดราชาธิวาสราชวรวิหาร ซึ่งพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นโดยจำลองแบบมาจากพระสัมพุทธพรรณี
ซูเปอร์ มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ

| ซูเปอร์ มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ |
| --- | --- |
This film was the first appearance of Kamen Rider Den-O in Super Climax Form, as seen at a pre-release press event.
กำกับ: Ryuta Tasaki
เขียนบท: Yasuko Kobayashi
อำนวยการสร้าง: Ishimori Productions   Toei
นักแสดงนำ: Dori Sakurada Takuya Mizoguchi Ruka Sawaki Akina Minami Masahiro Inoue Kimito Totani
ดนตรีประกอบ: Toshihiko Sahashi Shuhei Naruse
ผู้จัดจำหน่าย: Toei Co. Ltd
วันฉาย: May 1, 2009
ความยาว: 80 minutes
ภาษา: Japanese
ก่อนหน้านี้: ซาราบะ คาเมนไรเดอร์เดนโอ ไฟนอล เค้าท์ดาวน์
ต่อจากนี้: มาสค์ไรเดอร์ดีเคด ออลไรเดอร์ ปะทะ ไดช็อกเกอร์
โชว มาสค์ไรเดอร์เดนโอ & มาสค์ไรเดอร์ดีเคด NEO เจเนเรชั่น ศึกเรือยักษ์โอนิงาชิมะ (ญี่ปุ่น: 劇場版 超・仮面ライダー電王＆ディケイド ＮＥＯ ジェネレーションズ 鬼ヶ島の戦艦, Gekijōban Chō-Kamen Raidā Den'ō ando Dikeido Neo Jenerēshonzu Onigashima no Senkan?, Super Masked Rider Den-O & Decade Neo Generations The Movie: The Onigashima Warship) เป็นภาพยนตร์จากมาสค์ไรเดอร์ดีเคดออกฉายเมือวันที่ 1 มีนาคม ค.ศ. 2009
แหล่งข้อมูลอื่น

Cho-Den-O-01.jp เก็บถาวร 2009-03-09 ที่ เวย์แบ็กแมชชีน - The official website for The Onigashima Warship (ญี่ปุ่น)
ทางหลวงหมายเลข 2 (ประเทศกัมพูชา)

|  ทางหลวงหมายเลข 2> ข้อมูลของเส้นทาง |
| --- | --- |
ความยาว: 120.60 กิโลเมตร (74.94 ไมล์)
ทางแยกที่สำคัญ
ปลายทางทิศเหนือ: พนมเปญ
ปลายทางทิศใต้: อำเภอกีรีวงส์ จังหวัดตาแก้ว
ตำแหน่งที่ตั้ง
ประเทศ: กัมพูชา
 
ระบบทางหลวง
การขนส่งในประเทศกัมพูชา
ทางหลวงหมายเลข 2 เป็นทางหลวงในประเทศกัมพูชา มีระยะทางตลอดทั้งสาย 120.60 km (74.94 mi) ทางหลวงเชื่อมต่อระหว่างกรุงพนมเปญ กับประเทศเวียดนาม ทางหลวงหมายเลข 2 เริ่มต้นจากกรุงพนมเปญไปทางทิศใต้ ผ่านจังหวัดกันดาล และเข้าสู่จังหวัดตาแก้ว ในอำเภอตรำกก ไปยังทิศใต้ถึงอำเภอกีรีวงส์ จากนั้นเส้นทางเลี้ยวไปทางทิศตะวันออก เชื่อมต่อไปยังพรมแดนประเทศเวียดนาม
ซิฟิลิส

| ซิฟิลิส (Syphilis) |
| --- | --- |

ภาพจากกล้องจุลทรรศน์อิเล็กตรอน แสดงให้เห็นเชื้อซิฟิลิสมีลักษณะเกลียว
สาขาวิชา: โรคติดเชื้อ
อาการ: แผลที่ผิวหนัง แข็ง ไม่เจ็บไม่คัน
สาเหตุ: เชื้อแบคทีเรีย Treponema pallidum ส่วนใหญ่ติดทางการมีเพศสัมพันธ์
วิธีวินิจฉัย: การตรวจเลือด
โรคอื่นที่คล้ายกัน: หลายโรค
การป้องกัน: การใช้ถุงยางอนามัย, การงดเว้นการมีเพศสัมพันธ์
การรักษา: ยาปฏิชีวนะ
ความชุก: 45.4 ล้านคน / 0.6% (2015)
การเสียชีวิต: 107,000 คน (2015)
ซิฟิลิส (อังกฤษ: syphilis) เป็นโรคติดต่อทางเพศสัมพันธ์โรคหนึ่ง มีสาเหตุมาจากเชื้อแบคทีเรีย Treponema pallidum ผู้ป่วยอาจมีอาการได้หลายอย่างขึ้นกับระยะที่เป็น (ระยะแรก ระยะที่สอง ระยะแฝง และระยะที่สาม) ระยะแรกผู้ป่วยมักมีแผลริมแข็ง ซึ่งจะไม่เจ็บ แต่อาจมีแผลเจ็บขึ้นต่างหากได้ ระยะที่สองมักมีผื่นขึ้นทั่วตัว มักพบที่ฝ่ามือและฝ่าเท้า อาจมีแผลเจ็บในปากหรือในช่องคลอดได้ บางครั้งอาจเรียกว่า "ระยะออกดอก" ระยะแฝงอาจไม่มีอาการใดๆ ได้นานหลายปี และระยะที่สามจะมีก้อนเนื้อกัมมา และอาการทางระบบประสาทหรือหัวใจได้ บางครั้งโรคนี้ถูกเรียกว่าเป็นนักเลียนแบบผู้ยิ่งใหญ่ เนื่องจากทำให้มีอาการได้หลากหลาย คล้ายคลึงกับโรคอื่น ๆ หลายโรค
ซิฟิลิสติดต่อผ่านทางเพศสัมพันธ์เป็นหลัก นอกจากนี้ยังอาจติดจากมารดาไปยังทารกได้ทั้งในระยะตั้งครรภ์และระยะคลอด ทำให้ทารกป่วยจากโรคซิฟิลิสแต่กำเนิดได้ เชื้อ T. pallidum มีสปีชีส์ย่อยหลายชนิด ซึ่งทำให้เกิดโรคต่างๆ กันไป โดยสปีชีส์ย่อย pallidum ทำให้เกิดโรคซิฟิลิส, pertenue ทำให้เกิดโรคคุดทะราด (yaws), carateum ทำให้เกิดโรคพินตา (pinta) และ endemicum ทำให้เกิดโรคเบเจล (bejel) การวินิจฉัยมักต้องอาศัยอาการและการตรวจเลือด ซึ่งสามารถตรวจพบเชื้อนี้ได้ผ่านการตรวจกล้องจุลทรรศน์แบบฉากมืด ศูนย์ควบคุมและป้องกันโรคติดต่อของสหรัฐอเมริกาแนะนำให้หญิงตั้งครรภ์ทุกรายได้รับการตรวจหาการติดเชื้อซิฟิลิสเป็นส่วนหนึ่งของการตรวจฝากครรภ์ รวมถึงในประเทศไทยด้วย
สามารถลดโอกาสการติดเชื้อซิฟิลิสจากการมีเพศสัมพันธ์ได้ด้วยการใช้ถุงยางอนามัย การรักษาสามารถทำได้โดยใช้ยาปฏิชีวนะ ซึ่งได้ผลเป็นอย่างดี ยาที่แนะนำให้ใช้คือยาเพนนิซิลลินชนิดเบนซาทีนโดยฉีดเข้าชั้นกล้ามเนื้อ ในกรณีที่แพ้ยาเพนิซิลลินอาจใช้ดอกซีซัยคลินหรือเตตราซัยคลินแทนได้ กรณีผู้ป่วยซิฟิลิสเข้าระบบประสาทแนะนำให้ใช้เบนซิลเพนิซิลลินชนิดฉีดเข้าหลอดเลือดดำ หรือใช้เซฟไตรอะโซนแทน ระหว่างการรักษาผู้ป่วยมักมีไข้ ปวดศีรษะ ปวดกล้ามเนื้อ เรียกปฏิกิริยาเหล่านี้ว่าปฏิกิริยาแบบจาริค-เฮิร์กซ์ไฮเมอร์
ข้อมูลปี พ.ศ. 2558 พบว่าทั่วโลกมีผู้ติดเชื้อซิฟิลิสราว 45.4 ล้านคน และเป็นผู้ติดเชื้อรายใหม่ 6 ล้านคน ในปี พ.ศ. 2559 มีผู้เสียชีวิตจากซิฟิลิส 107,000 คน ซึ่งลดลงจากสถิติปี พ.ศ. 2533 ที่เคยสูงถึง 202,000 คน จำนวนผู้ป่วยเคยลดลงจากเดิมมากในช่วงคริสตทศวรรษ 1940 เมื่อมีการค้นพบยาเพนิซิลลิน แต่หลังจากเข้ายุค 20s ซึ่งมีการระบาดของเอชไอวี จำนวนผู้ติดเชื้อก็เริ่มกลับเพิ่มสูงขึ้น เชื่อกันว่าส่วนหนึ่งเป็นผลจากการเพิ่มขึ้นของการสำส่อนทางเพศ การค้าประเวณี การใช้ถุงยางอนามัยที่ลดลง การมีเพศสัมพันธ์แบบไม่ปลอดภัยของกลุ่มชายที่เพศสัมพันธ์กับชาย พ.ศ. 2558 คิวบาเป็นประเทศแรกที่ประสบความสำเร็จในการกำจัดการส่งผ่านเชื้อซิฟิลิสจากแม่สู่ลูกได้สำเร็จ ในประเทศไทยพบว่าข้อมูล พ.ศ. 2556 มีจำนวนผู้ป่วยซิฟิลิส 3.67 ต่อประชากรแสนคน
การป้องกัน

วิธีการป้องกันโรคซิฟิลิสที่ง่ายที่สุดคือการสวมถุงยางอนามัยทุกครั้งเวลาที่มีเพศสัมพันธ์กับบุคคลอื่น เพื่อเป็นการป้องกันโรค ไม่ควรเปลี่ยนคู่นอนบ่อย หากเป็นคู่รักใหม่ควรพาไปตรวจเลือดก่อนการมีเพศสัมพันธ์หรือแต่งงาน เพราะหากพบโรคจะได้รักษาได้ทันเวลา นอกจากนี้หากสงสัยว่าเป็นโรคซิฟิลิส ควรรีบไปพบแพทย์ทันที
การรักษา

หากผู้ป่วยรู้ว่าตนเองเป็นโรคซิฟิลิสในระยะแรกหรือเริ่มต้น ผู้ป่วยไม่ควรกังวลหรือเครียด เพราะจะยิ่งทำให้สุขภาพร่างกาย และจิตใจทรุดโทรม แต่ผู้ป่วยควรพบแพทย์อยู่เป็นประจำ เพราะในระยะแรกยังมีทางรักษาให้หายขาดได้ โดยการทานยาปฏิชีวนะ เพนนิซิลิน เป็นเวลา 3 สัปดาห์ แต่ระยะเวลาในการรักษาขึ้นอยู่กับสุขภาพและโรคที่เป็นด้วย
อย่างไรก็ตามหากผู้ป่วยรักษาจนหายขาดแล้ว แต่ก็อย่ามั่นใจว่าจะหายขาด ผู้ป่วยควรมีการติดตามผลอย่างเป็นประจำ โดยการกลับมาตรวจซ้ำ ๆ อีกครั้ง ทุก ๆ 3 เดือน จนครบ 3 ปี และควรปฏิบัติคำสั่งของแพทย์อย่างเคร่งครัด และสิ่งที่สำคัญที่สุดคืองดการมีเพศสัมพันธ์ เพื่อจะได้ไม่แพร่เชื้อแก่ผู้อื่น
แหล่งข้อมูลอื่น

| --- | --- |
การจำแนกโรค: DICD-10: A50-A53 ICD-9-CM: 090-097 MeSH: D013587 DiseasesDB: 29054
ทรัพยากรภายนอก: MedlinePlus: 000861 eMedicine: med/2224 emerg/563 derm/413 Patient UK: ซิฟิลิส
"ซิฟิลิส". สำนักงานสาธารณสุขจังหวัดนนทบุรี. คลังข้อมูลเก่าเก็บจากแหล่งเดิมเมื่อ 16 กุมภาพันธ์ 2008.
| ด ค กโรคติดต่อทางเพศสัมพันธ์ (อย่างสำคัญ A50–A64, 090–099) |
| --- | --- |
แบคทีเรีย:  แผลริมอ่อน (Haemophilus ducreyi) ·  ติดเชื้อคลาไมเดีย/ฝีมะม่วง (Chlamydia trachomatis) ·  แผลกามโรคเรื้อรังที่ขาหนีบ (Klebsiella granulomatis) ·  หนองในแท้ (Neisseria gonorrhoeae) ·  ซิฟิลิส (Treponema pallidum) ·  ติดเชื้อยูเรียพลาสมา (Ureaplasma urealyticum)
โพรโทซัว: พยาธิในช่องคลอด (Trichomonas vaginalis)
ปรสิต: โลน ·  หิด
ไวรัส: เอดส์ (HIV-1/HIV-2) ·  มะเร็งปากมดลูก & หูดหงอนไก่ (ฮิวแมนแพปพิลโลมาไวรัส (HPV)) ·  ตับอักเสบ บี (ไวรัสตับอักเสบบี) ·  เริม (ไวรัสเริม) ·  หูดข้าวสุก (ไวรัสหูดข้าวสุก)
การอักเสบ ทั่วไป: ผู้หญิง: ปากมดลูกอักเสบ ·  อุ้งเชิงกรานอักเสบ (PID) ผู้ชาย: ท่อนำอสุจิอักเสบ ·  ต่อมลูกหมากอักเสบ ทั้งสองเพศ: ไส้ตรงอักเสบ ·  ท่อปัสสาวะอักเสบ/หนองในเทียม (NGU)
ขนนกกับดอกไม้

สำหรับคอนเสิร์ต ดูที่ ขนนกกับดอกไม้ (คอนเสิร์ต)
ขนนกกับดอกไม้ เป็นอัลบั้มพิเศษของธงไชย แมคอินไตย์ ออกจำหน่ายเมื่อวันที่ 25 กุมภาพันธ์ พ.ศ. 2538 เป็นอัลบั้มที่มีการเอานำเพลงไทยที่โด่งดัง 5 เพลง มาขับร้องโดยมี ใหม่ เจริญปุระ, คริสติน่า อากีล่าร์, มาช่า วัฒนพานิช, ศรัณย่า ส่งเสริมสวัสดิ์ และเสาวลักษณ์ ลีละบุตร มาร่วมขับร้องด้วย จัดทำขึ้นจำนวน 12 เพลง ต่อมาอัลบั้มนี้ประสบความสำเร็จ มียอดจำหน่าย 1 ล้านตลับ จึงทำให้มีการจัดคอนเสิร์ตขนนกกับดอกไม้ครั้งแรก ในชื่อตอน ปาร์ตี้ ขนนกกับดอกไม้ ในปี พ.ศ. 2538 ที่ อินดอร์ สเตเดียม หัวหมาก ศูนย์กีฬาหัวหมาก การกีฬาแห่งประเทศไทย ถนนรามคำแหง แขวงหัวหมาก เขตบางกะปิ กรุงเทพมหานคร
รายชื่อเพลง

| 0 | 1 | 2 | 3 | 4 |
| --- | --- | --- | --- | --- |
| เพลง | คำร้อง | ทำนอง | เรียบเรียง | ผู้ร่วมขับร้อง |
| ยิ่งใกล้ยิ่งเจ็บ | โอภาส พันธุ์ดี | โสฬส ปุณกะบุตร | อรรถพร ชูโต | ใหม่ เจริญปุระ |
| รักเธอเสมอ | นิติพงษ์ ห่อนาค อัสนี โชติกุล | โสฬส ปุณกะบุตร อัสนี โชติกุล | พงศ์ศักดิ์ ภูววีรานนท์ | คริสติน่า อากีล่าร์ |
| ฝากฟ้าทะเลฝัน | เรวัต พุทธินันทน์ | จาตุรนต์ เอมซ์บุตร | ชัชชัย ชาบำเหน็จ อนุวัฒน์ สืบสุวรรณ | มาช่า วัฒนพานิช |
| เพียงแค่ใจเรารักกัน | ธนา ชัยวรภัทร์ | พนเทพ สุวรรณะบุณย์ | พงษ์ศักดิ์ ภูววีรานนท์ | ศรัณย่า ส่งเสริมสวัสดิ์ |
| อาจจะเป็นคนนี้ | นิติพงษ์ ห่อนาค | ชาตรี คงสุวรรณ | ชัยวัฒน์ สุขเกษม | เสาวลักษณ์ ลีละบุตร |
| เพลงนั้น | เสาวลักษณ์ ลีละบุตร | สมชาย กฤษณะเศรณี | พงศ์ศักดิ์ ภูววีรานนท์ | - |
| คิดถึงเหลือเกิน | มณฑวรรณ ศรีวิเชียร | ปานสรวง ชุมสาย ณ อยุธยา ปวงสรร ชุมสาย ณ อยุธยา | ชัยวัฒน์ สุขเกษม | - |
| เธอรู้หรือเปล่า | นิ่ม สีฟ้า | อนุวัฒน์ สืบสุวรรณ | สุคีรินทร์ วิมลนิตย์ | - |
| หัวใจขอมา | สุรักษ์ สุขเสวี | โสฬส ปุณกะบุตร | สุคีรินทร์ วิมลนิตย์ | - |
| ขอแค่ได้รู้ | ชนะ เสวีกุล | ปานสรวง ชุมสาย ณ อยุธยา ปวงสรร ชุมสาย ณ อยุธยา | ชัยวัฒน์ สุขเกษม | - |
| อยากหยุดเวลา | นิ่ม สีฟ้า | สมชาย กฤษณะเศรณี | เทียรี่ ตาเปียรัวโน | - |
| รักเธอที่สุด | นิ่ม สีฟ้า | สมชัย ขำเลิศกุล | อรรถพร ชูโต | - |
ความสำเร็จ

ปี 2559 จัดให้เป็น "อัลบั้มยอดนิยมที่มียอดขายเกินล้านตลับ" โดย GMM Superstar- Label Under GMM Trading วันที่ 9 กันยายน 2559
ปี 2559 ได้รับการจัดอันดับให้เป็น "อัลบั้มที่ดีที่สุดของแกรมมี่ ปี 1994" เป็น 1 ใน 6 อัลบั้มที่ดีที่สุดของแกรมมี่ ปี 1994 โดย GMM Superstar-  Label Under GMM Trading
ปี 2560 "อัลบั้มหลักล้าน" สรุปโดย GMM Superstar บริษัทจีเอ็มเอ็มแกรมมี่,33rd Year GMM GRAMMY : MILLION ALBUMS "อัลบั้มหลักล้านทั้งหมดของแกรมมี่ ตลอด 33 ปี" วันที่ 9 เมษายน 2560
ปี 2560 "ที่สุดของโปรเจพิเศษของแกรมมี่" อันดับ 4 จากการจัดอันดับ The BEST of SPECIAL PROJECTS ของแกรมมี่ จัดอันดับโดย GMM Superstar- Label Under GMM Trading วันที่ 14 เมษายน 2560
ดูเพิ่ม

ขนนกกับดอกไม้ (คอนเสิร์ต)
คอนเสิร์ต ปาร์ตี้ ขนนกกับดอกไม้
คอนเสิร์ต ขนนกกับดอกไม้ The Original Returns
ขนนกกับดอกไม้ ตอน SECRET GARDEN
การส่งออก

การส่งออก (อังกฤษ: export) หมายถึง การจัดส่งสินค้าและบริการจากต้นทางสู่ปลายทางในทางบก ทางน้ำหรือทางอากาศ โดยผู้ส่งสินค้าหรือบริการออกเรียกว่า "ผู่ส่งออก" ส่วนในทางการค้าระหว่างประเทศ การส่งออกหมายถึง การขายสินค้าและบริการในประเทศไปสู่ตลาดอื่น (ตลาดสากล)
ในการส่งออกและนำเข้าซึ่งสินค้าจะต้องมีหน่วยงานที่ต้องเกี่ยวข้องด้วยคือ กรมศุลกากร แม้ว่าจะเป็นการนำเข้าหรือส่งออกผ่านทางระบบอินเทอร์เน็ตเองก็จำเป็นต้องเกี่ยวข้องกับกรมศุลการกรด้วย และที่สำคัญต้องอยู่ภายใต้กฎหมายการนำเข้าและส่งออกของประเทศนั้น ๆ
ความสำคัญของการส่งออกในประเทศไทย

ในประเทศไทยมักพบว่าสินค้าทางการเกษตรเกินอุปทานของตลาดในประเทศอยู่เสมอ การส่งออกจึงเหมือนเป็นการลดปริมาณสินค้าที่เกินความต้องการของตลาดลง และในภาคอุตสาหกรรมมีบริษัทที่ผลิตสินค้าที่ต่างประเทศต้องการโดยเฉพาะ อาทิ สินค้าทางเกษตรบางประเภท สินค้าอิเล็กทรอนิกส์ต่าง ๆ โดยเฉพาะสินค้าอิเล็กทรอนิกส์ในปี พ.ศ. 2555 พบว่าไทยมีรายได้จากการส่งสินค้าอิเล็กทรอนิกส์และชิ้นส่วนออกสูงถึง 831,752.3 ล้านบาท โดยตลาดการส่งออกที่สำคัญได้แก่ จีน อาเซียนและยุโรป ดังนั้นการส่งออกจึงช่วยให้เกิดการขยายการจ้างแรงงานเพิ่มมากขึ้นอีกด้วย
ความสำคัญของการส่งออกในประเทศไทย > ความสำคัญของภาคการส่งออกสามารถแบ่งได้ดังนี้

1. ผลักดันในด้านการขยายการลงทุนและสร้างความต้องการแรงงาน
2. ช่วยในการนำเข้าเงินตราต่างประเทศ
3. ก่อให้เกิดการใช้ทรัพยากรอย่างมีประสิทธิภาพ
4. ก่อให้เกิดมูลค่าเพิ่มให้แก่ทรัพยากร (Value Added)
5. เป็นการช่วยลดต้นทุนการผลิตลง (Economy of Scale)
6. ช่วยสร้างความก้าวหน้าทางเทคโนโลยี
7. ช่วยลดการพึ่งพิงสินค้าจากต่างประเทศ
การอ้างอิง

↑  Joshi, Rakesh Mohan, (2005) International Marketing, Oxford University Press, New Delhi and New York ISBN  0-19-567123-6
↑  ความสำคัญของการส่งออกจากเว็บไซต์ Nidambe11.com เก็บถาวร 2012-05-01 ที่ เวย์แบ็กแมชชีนสืบค้นวันที่ 31 มีนาคม พ.ศ. 2557 เวลา 09.59 น.
↑  มูลค่าการส่งออกสินค้าอิเล็กทรอนิกส์ในปีพ.ศ. 2555 จากเว็บไซต์ ThaiBiz.netสืบค้นวันที่ 31 มีนาคม พ.ศ. 2557 เวลา 10.11 น.
ซัวเถา

| ช่านโถว 汕头市 ซัวเท้า |
| --- | --- |
นครระดับจังหวัด
สถานที่ต่าง ๆ ในนครซัวเถา

ตำแหน่งของนครซัวเถาในมณฑลกวางตุ้ง
ช่านโถวตำแหน่งในประเทศจีน
พิกัด (หน่วยงานบริหารนครซัวเถา): 23°21′14″N 116°40′55″E﻿ / ﻿23.354°N 116.682°E﻿ / 23.354; 116.682
ประเทศ: สาธารณรัฐประชาชนจีน
มณฑล: กวางตุ้ง
ศูนย์กลางการปกครอง: เขตจินผิง (金平区)
การปกครอง
 • เลขาธิการพรรค: ฟาง ลี่ซฺวี่ (方利旭)
 • นายกเทศมนตรี: เจิ้ง เจี้ยนเกอ (郑剑戈)
พื้นที่
 • นครระดับจังหวัด: 2,248.39 ตร.กม. (868.11 ตร.ไมล์)
 • รวมปริมณฑล: 9,297.1 ตร.กม. (3,589.6 ตร.ไมล์)
ความสูง: 51 เมตร (167 ฟุต)
ประชากร (สำมะโนปี 2010)
 • นครระดับจังหวัด: 5,389,328 คน
 • ความหนาแน่น: 2,400 คน/ตร.กม. (6,200 คน/ตร.ไมล์)
 • รวมปริมณฑล: 12,785,241 คน
 • ความหนาแน่นรวมปริมณฑล: 1,400 คน/ตร.กม. (3,600 คน/ตร.ไมล์)
 • ชาติพันธุ์ส่วนใหญ่: ฮั่น
เขตเวลา: UTC+8 (เวลามาตรฐานจีน)
รหัสไปรษณีย์: 515000, 515041
รหัสพื้นที่: 754
รหัส ISO 3166: CN-GD-05
ภาษา: ภาษาจีนหมิ่น
สำเนียงท้องถิ่น: สำเนียงแต้จิ๋ว
เว็บไซต์: shantou.gov.cn
ซัวเถา หรือ ช่านโถว (จีนตัวย่อ: 汕头; จีนตัวเต็ม: 汕頭; พินอิน: Shàntóu; ยฺหวิดเพ็ง: saan3 tau4; เป่อ่วยยี: Sòaⁿ-thâu อ่านว่า สั่ว(น์)เท้า) เป็นนครระดับจังหวัดของจีนที่ตั้งอยู่ในมณฑลกวางตุ้ง มีเนื้อที่ 234 ตารางกิโลเมตร ประชากร 4,846,400 คน
ซัวเถาตั้งอยูทางทิศตะวันออกเฉียงเหนือของมณฑลกวางตุ้ง (广东省) ทิศทางใต้และทิศตะวันตกติดจังหวัดเจียหยาง ในภาษาจีนกลาง เก๊กเอี๊ย ในภาษาแต้จิ๋ว (揭阳 หรือ 掲市) ทางทิศเหนือติดจังหวัดเฉาโจว ในภาษาจีนกลาง แต้จิ๋ว ในภาษาแต้จิ๋ว (潮州市) และทางทิศตะวันออกติดทะเลจีนใต้
ประวัติ

เมืองซัวเถา ในสมัยราชวงศ์ราชวงศ์ซ้อง เคยเป็นเมืองท่าของ เมืองถัวเจียง (鮀江都) และ อำเภอเก๊กเอี๊ย (揭陽縣) มีชื่อว่า เมืองซ่าหลิ่ง (廈嶺) ในสมัยราชวงศ์หยวน ในปีพ.ศ. 2106 เมืองซัวเถาเป็นส่วนหนึ่งของอำเภอเฉิงไห่  หรือเถ่งไฮ่ ในภาษาแต้จิ๋ว (澄海縣) จังหวัดฉาวโจวหรือจังหวัดแต้จิ๋วในปัจจุบัน ในตอนนั้นเมืองซัวเถาถูกเรียกว่า ชาชานปิง (沙汕坪) ส่วนคำว่าซัวเถานั้นถูกเรียกเมื่อคริสต์ศตวรรษที่ 17 จากเครื่องชามที่เรียกว่า ชาชาน โทวเปาไท (沙汕頭炮臺) และก็ได้มาเป็นเมืองเมื่อ พ.ศ. 2452
เขตการปกครอง

ซัวเถาเป็นนครระดับจังหวัด แบ่งเขตการปกครองออกเป็น 6 เขต และ 1 อำเภอ
เขตหลงหู หรือ เล้งโอว (龙湖区 Lónghú Qū)
เขตจินผิง หรือ กิมเพง (金平区 Jīnpíng Qū)
เขตเหาเจียง หรือ เห่ากัง (濠江区 Háojiāng Qū)
เขตเฉาหยาง หรือ แต้เอียะ (潮阳区 Cháoyáng Qū)
เขตเฉาหนาน หรือ แต้นาม (潮南区 Cháonán Qū)
เขตเฉิงไห่ หรือ เถ่งไฮ่ (澄海区 Chénghǎi Qū)
อำเภอหนานเอ้า หรือ มามโอ้ (南澳县 Nán'ào Xiàn)
ความสัมพันธ์กับต่างประเทศ

รัฐบาลจีนได้บอกว่าได้มีชาวจีน 2 ล้านกว่าคนที่อพยพไปจากจังหวัดซัวเถา ในช่วงเวลาที่แตกต่างกัน โดยมีเหตุผลจากสงครามกับพวกมองโกลและแมนจูเรียที่บุกผ่านกำแพงเมืองจีนทางภาคเหนือมาปกครองจีน รวมทั้งครั้งสงครามโลกครั้งที่ 2 ที่ต้องทำสงครามกับญี่ปุ่น ทำให้ผู้คนในซัวเถาอดอยากจากภัยสงครามจึงอพยพ โดยส่วนมากจะอพยพไปที่ประเทศไทยผ่านการนั่งเรือสำเภาและเรือกลไฟบางส่วนเดินทางผ่านแม่น้ำโขง และบางส่วนก็ไปที่สิงคโปร์ ดังนั้นเมืองนี้จึงมีเครื่องบินที่เชื่อมระหว่างกรุงเทพมหานคร และ จังหวัดซัวเถา
ภาษา

เนื่องจากที่ตั้งของจังหวัดซัวเถา อยู่ติดกับจังหวัดแต้จิ๋ว จังหวัดซัวเถาจึงใช้ภาษาแต้จิ๋วเป็นภาษาถิ่น รวมกับภาษาจีนกลางซึ่งเป็นภาษาราชการ และเนื่องจากเป็นจังหวัดหนึ่งในมณฑลกวางตุ้ง จึงสามารถใช้ภาษากวางตุ้งได้ในการติดต่อสื่อสาร หรือทำธุรกิจได้เช่นกัน
ภาพ

บ้านโบราณและเก๋งจีนซึ่งบอกว่าเป็นเมืองที่ได้รับอิทธิพลจากตะวันตก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ซัวเถา
คู่มือการท่องเที่ยว Shantou จากวิกิท่องเที่ยว (ในภาษาอังกฤษ)
เว็บไซต์หน่วยงานบริหารนครซัวเถา (ภาษาจีน)
เว็บไซต์หน่วยงานบริหารนครซัวเถา (ภาษาอังกฤษ)
Shantou Daily
Guangdong Statistical Yearbook
HISTORICAL PHOTOGRAPHS OF CHINA by UNIVERSITY OF BRISTOL
| ด ค กเขตพัฒนาเศรษฐกิจของประเทศจีน |
| --- | --- | --- |
| เขตเศรษฐกิจพิเศษ |  เชินเจิ้น  จูไห่  ซัวเถา (ชั่นโถว)  เซี่ยเหมิน  คัชการ์  มณฑลไหหลำ (ไห่หนาน)  |  |
| เขตพัฒนาใหม่ |  ต้าเหลียน  ชิงเต่า  ชินหฺวังเต่า  เหลียนหยุนกั่ง  ผู่ตง  ยานไถ  จั้นเจียง  หนิงปัว  เวินโจว  หนานทง  ฝูโจว  กว่างโจว  เป๋ย์ไห่  |  |
ซาจิททาเรียส ไอโอลอส

ซาจิททาเรียส ไอโอลอส (ญี่ปุ่น: 射手座（サジタリアス）のアイオロス; โรมาจิ: Sajitariasu no Aiorosu) ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีธนู ผู้ดูแลปราสาทธนู 1 ใน 12 ปราสาทแห่งแซงค์ทัวรี่ และเป็นพี่ชายแท้ๆของ เลโอ ไอโอเลีย โกลด์เซนต์ประจำราศีสิงห์
บทบาท

ไอโอลอสปรากฏตัวครั้งแรกพร้อมกับ เจมินี่ ซากะ ที่หน้าบัลลังก์ของเคียวโก เนื่องจากเคียวโกต้องการคัดเลือกผู้ที่เหมาะสมที่จะเป็นเคียวโกคนต่อไปเพื่อเตรียมรับมือกับสงครามศักดิ์สิทธิ์ครั้งใหม่ที่กำลังจะมาถึง เคียวโกได้ได้เลือกให้ไอโอลอสได้รับตำแหน่งคนต่อไปเพราะว่าไอโอลอสเป็นผู้ที่มีทั้งปัญญา ความกล้าหาญ และความเสียสละ
ต่อมา ซากะซึ่งไม่เห็นด้วยกับการตัดสินใจของเคียวโก ได้สังหารเคียวโกคนเก่าและสวมรอยเป็นเคียวโกอย่างลับ ๆ หลังจากนั้น จึงคิดที่จะลอบสังหารอาเทน่าที่ยังเป็นทารกอยู่ ซึ่งไอโอลอสเข้ามาพบจึงพยายามขัดขวาง ดังนั้น เคียวโก(ซากะ)จึงได้ใส่ร้ายไอโอลอสว่าเป็นคนทรยศที่ต้องการสังหารอาเทน่า และให้เซนต์ทุกคนตามล่าให้ได้ ในระหว่างที่ไอโอลอสกำลังพาอาเทน่าหนีไปจากแซงค์ทัวรี่นั้นได้ปะทะกับ  แคปริคอร์น ชูร่า ไอโอลอสพลาดท่าจึงถูกชูร่าเล่นงาน โจมตีตกเขาไปจนได้รับบาดเจ็บสาหัส
ในระหว่างนั้นเอง ไอโอลอสได้พบกับคิโดะ มิตสึมาสะซึ่งเดินทางมาเที่ยวที่ประเทศกรีซ จึงเล่าเรื่องราวที่เกิดขึ้นทั้งหมดให้ฟังและได้ฝากอาเทน่าซึ่งยังเป็นทารกอยู่นั้น พร้อมทั้งชุดคล็อธซาจิททาเรียสให้คิโดะ มิตสึมาสะเป็นผู้ดูแล หลังจากนั้น ไอโอลอสจึงสิ้นใจลง
บทบาท > สงครามศักดิ์สิทธิ์-เทพเจ้าฮาเดส

ไอโอลอส ปรากฏตัวอีกครั้งที่กำแพงวิปโยค ณ ยมโลก โดยโกลด์เซนต์ทั้ง 12 คนได้รวมพลังคอสโม่ทั้งหมดเข้าสู่ลูกธนูของไอโอลอส หลังจากนั้น ไอโอลอสได้ยิงลูกธนูไปยังกำแพงวิปโยคและกำแพงได้ถูกทำลายลงในที่สุด
บทบาทในภาค Soul Of Gold

ไอโอลอส เป็นโกลด์เซนต์คนแรกที่แอนเดรียสได้พบ ทำให้เกิดการต่อสู้กันเกิดขึ้น และเป็นไอโอลอสที่เป็นฝ่ายแพ้ไป แต่ว่าไอโอลอสได้ยิงลูกธนูเข้าที่ตาของแอนเดรียสจนทะลุออกจากข้างหลัง แต่ลูกธนูจริงๆได้ฝังอยู่ในตา ในภายหลัง ไอโอลอสได้เข้าต่อสู่กับ โลกิ หรือ อันเดรียส พร้อมโกลด์เซนต์ทั้ง12คน ในชุดของ ก็อดคล็อธ และชนะได้สำเร็จ จากนั้นจึงให้โพไซดอนนำชุดคล็อธของพวกตนไปช่วยพวกของ เพกาซัส เซย่า และได้กลับสู่ความตายอีกครั้ง
ชุดคล็อธซาจิททาเรียส

หลังจากไอโอรอสเสียชีวิตลง ชุดคล็อธซาจิททาเรียสก็อยู่ภายใต้การดูแลของคิโดะ มิตสึมาสะ โดยในศึกกาแล็คเซี่ยนวอร์สนั้น ผู้ชนะจะได้ครอบครองชุดคล็อธซาจิททาเรียส อย่างไรก็ตาม ระหว่างการต่อสู้นั้นอิคคิและเหล่าแบล็คเซนต์ได้เข้ามาแย่งชิงชุดคล็อธไป ดังนั้น จึงไม่มีใครครอบครองชุดคล็อธซาจิททาเรียสได้
ชุดคล็อธซาจิททาเรียสได้ปรากฏรูปร่างที่แท้จริงครั้งแรก (ดังรูป) ในระหว่างที่ไชน่าได้รับคำสั่งจากเคียวโกให้ไปสังหารเซย่า หลังจากนั้น ชุดคล็อธซาจิททาเรียสได้เข้าสวมร่างของเซย่าระหว่างการต่อสู้กับซิลเวอร์เซนต์ 3 คน ได้แก่ เฮราเครส อัลเกตี้ มุสก้า ดีโอ และคานิส เมเจอร์ ซิริอุส  ทำให้เซย่ามีพลังทัดเทียมกับโกลด์เซนต์จึงสามารถกำจัดเหล่าซิลเวอร์เซนต์ได้อย่างง่ายดาย ต่อมา เซย่าได้ต่อสู้กับไอโอเลียที่ถูกส่งมากำจัดเหล่าบรอนเซนต์เช่นกัน ในขณะที่ไอโอเลียปล่อยหมัดเขี้ยวเล็บสายฟ้า (Lighting volt) ใส่คิโดะ ซาโอริ เพื่อต้องการพิสูจน์ว่าเป็นอาเทน่าตัวจริงหรือไม่นั้น เซย่าได้เข้ารับหมัดแทนและได้ปรากฏภาพของไอโอลอสขึ้นมาเบื้องหลังของเซย่า โดยไอโอลอสได้เตือนสติไอโอเลียและได้ลงโทษที่ไอโอเลียปล่อยหมัดใส่อาเทน่าโดยการสะท้อนพลังหมัดเขี้ยวเล็บสายฟ้ากลับไปโจมตีใส่ไอโอเลียเอง
ในปราสาทธนู ชุดคล็อธซาจิททาเรียสได้ปรากฏตัวอีกครั้ว โดยได้ยิงลูกศรใส่กำแพงของปราสาท ทำให้ปรากฏตัวอักษรจารึกบนกำแพงซึ่งเป็นพินัยกรรมของไอโอลอส สลักไว้ว่า " เหล่าผู้กล้าหาญที่มาเยือนที่นี่ ขอฝากอาเทน่าไว้แก่พวกนาย ...ไอโอลอส"
ในศึกสงครามเทพเจ้าโพไซดอนนั้น ชุดคล็อธซาจิททาเรียสได้เดินทางออกจากแซงค์ทัวรี่ไปยังวิหารใต้สมุทรเพื่อต้องการช่วยเหลืออาเทน่า โดยชุดคล็อธได้เข้าสวมร่างเซย่าอีกครั้ง และเซย่าได้ใช้ลูกศรของชุดคล็อธที่มีพลังคอสโมของชิริว เฮียวกะ และชุน โจมตีใส่โพไซดอนได้เป็นผลสำเร็จ
นอกจากนี้ ในภาคฮาเดสนั้น ชุดคล็อธซาจิททาเรียสยังถูกส่งไปยังเอลิเชี่ยนโดยพลังของโพไซดอนเพื่อช่วยเหลือพวกเซย่า อย่างไรก็ตาม ชุดคล็อธได้ถูกทำลายลงอย่างง่ายดายโดยฝีมือของเทพมรณะ ทานาทอส
ท่าไม้ตาย

อะตอมมิค ธันเดอร์โบลต์  (Atomic Thunderbolt) หมัดความเร็วแสงโดยการปล่อยออกมาในลักษณะคล้ายลูกบอลที่มีสายฟ้าล้อมรอบจำนวนมากมีพลังทำลายสูง
อินฟินิตี้ เบรก  (Infinity Break) จากภาค Episode G หมัดความเร็วแสงที่มีพลังความร้อนหลายล้านองศาโดยจะปล่อยออกมาคล้ายศรธนูที่เป็นเส้นแสง  จะปล่อยออกมาในลักษณะหมุนเป็นเกลียวแล้วตรงไปทำร้ายศัตรูจนได้รับบาดเจ็บหรือเสียชีวิต
โกลด์เด้น แอร์โรว์ (Golden Arrow) เป็นท่าพื้นฐานของราศีคนยิงธนู คือท่ายิงศรธนูนั้นเอง  ซึ่งท่านี้เมื่อโกลด์เซนต์ทั้ง 12 รวบพลังคอสโมทั้งหมดไปที่ลูกศรแล้วปล่อยออกไป  ลูกศรมีพลังทำลายเทียบเท่าพระอาทิตย์ถึงแม้ว่าจะขนาดเล็ก ซึ่งลูกศรนั้นสามารถฆ่าเทพเจ้าได้
ดูเพิ่ม

อาเทน่าและเซนต์แห่งอาเทน่า